Dotnuva

Dotnuva on alev (endine linn) Leedus Kėdainiai rajoonis, Dotnuva valla halduskeskus. Saksa keeles kasutati asula kohta vanasti nimekuju Dotnau, žemaidikeelne nimekuju on Duotnova. Alev asub merepinnast 48 meetri kõrgusel Dotnuvėlė jõe kaldal, mille järgi on ka nime saanud. 

Dotnuva on kõige kuivem paik Leedus, sealne aasta keskmine sademete hulk on vaid 572 mm. Krituliai. Enciklopedija „Lietuva“, I Kd. Vilnius: Mokslo ir enciklopedijų leidybos institutas, 2008, 71 lk. 

Dotnuvas on põhikool. Vaatamisväärsusteks on XVIII sajandil ehitatud Hollandi tuulik, aastal 1810 valminud katoliku kirik ja selle juures asuv kaputsiinlaste kloostri hoonetekompleks.

Alevi järgi on nimetatud Birštonase kihistu Dotnuva kihistik.LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 19

 Ajalugu 

Dotnuvat mainitakse esimest korda kirjalikult aastal 1382 (Datinen). Taas on sealset küla mainitud aastal 1568.

Aastal 1582 sai Dotnuvast alev. Aastal 1636 ehitati alevisse esimene kirik, aga juba järgmisel aastal sai Dotnuvast linn. Aastal 1701 rajati alevisse klooster (algselt kuulus see bernardiinidele). Algselt peeti linnas kaks korda aastas laata, aga aastal 1777 sai see õiguse pidada laata aastas neli korda.

Aastal 1707 läks Dotnuva mõisale kuulunud linn Brzostowskitelt Sczyttide valdusse. Sajandi lõpus said Dotnuva omanikeks Chrapowickid.http://dir.icm.edu.pl/pl/Slownik_geograficzny/Tom_I/911

Aastail 1773–1810 ehitati kloostri juurde uus kirik. Aastal 1796 hakkas selle juures tegutsema ka kool. Kuna kloostriasukad osalesid ülestõusudes tsaarivõimude vastu, siis aastal 1864 klooster suleti ja kaks selle asukat viidi Siberisse sunnitööle.

Aastail 1821, 1833, 1896 ja 1911 Dotnuva põles. XIX sajandi teisel poolel rajati asula lähedusse Liibavi–Romno raudtee. Tsaariajal kasutati Dotnuva kohta vene keeles nimekujusid Датновъ, Датново, Датнов.Датновъ. Географическо-статистический словарь Российской империи, Kd. 2 (Дабанъ — Кяхтинское Градоначальство). СПб, 1865, 14 lk. Leedu keeles oli aastani 1925 kasutusel ka nimekuju Dotnava.http://lithuanianphilately.com/provisional-postmarks/dotnuva/

Pärast Teist maailmasõda tegutsesid alevi ümbruses Leedu metsavennad. Nõukogude ajal oli Dotnuva kohaliku kolhoosi keskasulaks. Sealne kolhoos asutati 26. veebruaril 1947 ja see oli esimene kolhoos Leedus. Kolhoos tegutses aastani 1992.Vincas Brazauskas. Dotnuva. Visuotinė lietuvių enciklopedija, Kd. V (Dis-Fatva). – Vilnius: Mokslo ir enciklopedijų leidybos institutas, 2004. 95 lk.

28. detsembril 1956 sai vahepeal alevi staatuses olnud Dotnuvast taas linn. Linnaõigused kaotas see aastal 1996. Aastal 1990 alustas endise bernhardiinide kloostri ruumides tegevust kaputsiinide klooster.

 Pilte 

 Tuntud elanikke 

Bronisław Żongołłowicz – Leedu vaimulik ja poliitik
Mihhail Hvatsev – Vene pedagoog
Icchak Rubinstein – juudi rabi

 Viited 

 Välislingid 

Alev portaalis vietoves.Lt

Kategooria:Kėdainiai rajoon
Kategooria:Leedu alevid